**Велики научни парк-онлајн**

Универзитет у Крагујевцу, у петак, 13. новембра са почетком у 14 часова, реализује пројекат Велики научни парк, у онлајн формату.
Научници са Природно-математичког факултета и Факултета инжењерских наука извешће научне експерименте из области машинства, физике и хемије, а сви заинтересовани моћи ће да прате пренос извођења експеримената на фејсбук и инстаграм страницама Универзитета. Пројекат финансира Центар за промоцију науке.

Током извођења експеримената учесници ће моћи путем коментара да поставе
питања научницима у вези са експериментима.

Више информација доступно је на сајту: <https://www.kg.ac.rs/vest.php?vest_je=2851>

Пренос извођења експеримената одвијаће се на фејсбук страници
Универзитета: @UniversityOfKragujevac и инстаграм страници Универзитета:
univerzitet\_kragujevac

Универзитет у Крагујевцу кроз пројекат Велики научни парк – онлајн има за циљ популаризацију науке и развијање истраживачког духа код младих. Представљањем научних експеримената помоћу савремених канала комуникације, Универзитет у Крагујевцу  настоји да науку  учини доступном деци, ђацима, студентима, али и широј јавности.